ᱚᱱᱚᱱᱭᱟ ᱯᱟᱱᱰᱮ

ᱚᱱᱚᱱᱭᱟ ᱯᱟᱱᱰᱮ (ᱡᱟᱱᱟᱢ ᱓᱐ ᱚᱠᱴᱳᱵᱚᱨ ᱑᱙᱙᱘) ᱫᱚ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ ᱠᱟᱱᱟᱭ, ᱟᱨ ᱵᱚᱞᱤᱣᱩᱰ ᱯᱷᱤᱞᱢ ᱨᱮ ᱠᱟᱢᱡᱤᱭᱟ ᱾ ᱱᱩᱭ ᱫᱚ ᱪᱩᱝᱠᱤ ᱯᱟᱱᱰᱮᱤᱡ ᱦᱚᱯᱚᱱ ᱮᱨᱟᱛ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱑᱙ ᱨᱮ ᱥᱴᱩᱰᱮᱸᱴ ᱚᱯᱷ ᱫᱟ ᱭᱮᱨ ᱒ ᱠᱷᱚᱱ ᱠᱟᱹᱢᱤ ᱮᱦᱚᱵ ᱞᱮᱫᱟ ᱟᱨ ᱚᱱᱟ ᱫᱚᱥᱟᱨ ᱠᱚᱢᱮᱰᱤ ᱯᱷᱤᱞᱢ ᱯᱚᱛᱤ ᱯᱚᱛᱱᱤ ᱚᱨ ᱣᱳ ᱨᱮ ᱠᱟᱹᱢᱤ ᱞᱮᱫᱼᱟ ᱾ ᱯᱩᱭᱞᱩ ᱯᱷᱤᱞᱢ ᱞᱟᱹᱜᱤᱱ ᱚᱱᱚᱱᱭᱟ ᱫᱚ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱯᱷᱤᱢᱮᱞ ᱰᱮᱵᱭᱩᱴ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱼᱟ ᱾

 ᱯᱩᱭᱞᱩ ᱡᱤᱭᱚᱱ 
᱓᱐ ᱚᱠᱴᱳᱵᱚᱨ ᱑᱙᱙᱘ ᱥᱟᱹᱦᱤᱛ ᱨᱮ ᱚᱱᱚᱱᱭᱟ ᱫᱚ ᱪᱩᱝᱠᱤ ᱯᱟᱱᱰᱮ ᱠᱷᱚᱱ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱫᱚ ᱒᱐᱑᱗ ᱥᱟᱹᱦᱤᱛ ᱨᱮ ᱫᱷᱤᱨᱩᱵᱟᱭᱤ ᱚᱢᱵᱟᱱᱤ ᱤᱱᱴᱚᱨᱱᱮᱥᱱᱟᱞ ᱥᱠᱩᱞ ᱠᱷᱚᱱᱟᱜ ᱜᱽᱨᱟᱡᱩᱭᱮᱴ ᱞᱮᱱᱟᱭ ᱾ ᱚᱱᱚᱱᱭᱟ ᱒᱐᱑᱗ ᱨᱮ ᱯᱭᱟᱨᱤᱥ ᱨᱮ ᱦᱩᱭ ᱞᱮᱱ ᱵᱷᱟᱱᱤᱴᱤ ᱯᱷᱮᱭᱟᱨ ᱨᱮᱭᱟᱜ ᱵᱟᱞ ᱫᱮᱥ ᱰᱮᱵᱩᱴᱟᱸᱴᱮᱥ ᱤᱵᱷᱮᱸᱴ ᱨᱮ ᱵᱷᱟᱜ ᱦᱟᱛᱟᱣ ᱞᱮᱫᱟᱭ ᱾

ᱟᱠᱴᱤᱝ ᱡᱤᱭᱚᱱ
᱒᱐᱑᱙ ᱨᱮ ᱚᱱᱚᱱᱭᱟ ᱫᱚ ᱴᱟᱭᱜᱟᱨ ᱥᱨᱚᱯᱷ ᱟᱨ ᱛᱟᱨᱟ ᱥᱩᱛᱟᱨᱤᱭᱟ ᱥᱟᱶ ᱛᱮ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱥᱴᱩᱰᱮᱸᱴ ᱚᱯᱷ ᱫᱟ ᱭᱮᱨ ᱒ ᱨᱮ ᱠᱟᱹᱢᱤ ᱮᱦᱚᱵ ᱞᱮᱫᱟᱭ ᱾ ᱱᱚᱶᱟ ᱯᱷᱤᱞᱢ ᱫᱚ ᱫᱷᱚᱨᱢᱟ ᱯᱨᱚᱰᱚᱠᱥᱚᱱ ᱯᱟᱦᱴᱟ ᱠᱷᱚᱱ ᱯᱨᱚᱰᱭᱩᱥ ᱞᱮᱱᱟ ᱾ Scroll.in ᱞᱟᱹᱜᱤᱱ ᱚᱞ ᱚᱠᱛᱚᱨᱮ ᱱᱚᱱᱫᱤᱱᱤ ᱨᱟᱢᱱᱟᱛᱷ ᱚᱞ ᱠᱮᱫᱟᱭ ᱡᱮ, ᱚᱱᱚᱱᱭᱟ ᱫᱚ ᱱᱚᱶᱟ ᱯᱷᱤᱞᱢ ᱨᱮ ᱟᱹᱰᱤ ᱛᱮᱫ ᱱᱟᱯᱟᱭ ᱜᱮ ᱠᱟᱹᱢᱤ ᱟᱠᱟᱫᱟᱭ ᱾ ᱟᱠᱴᱤᱝ ᱨᱮ ᱫᱤᱞ ᱫᱟᱲᱮ ᱪᱟᱞ ᱱᱟᱯᱚᱲ ᱟᱠᱟᱫᱟᱭ ᱾ ᱛᱚᱵᱮ ᱱᱚᱶᱟ ᱯᱷᱤᱞᱢ ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱵᱷᱟᱹᱜᱤ ᱨᱮᱠᱚᱰ ᱵᱟᱭ ᱵᱮᱱᱟᱣ ᱫᱟᱜᱲᱮᱭᱟᱫᱼᱟ ᱾ ᱚᱱᱚᱱᱭᱟ ᱫᱚᱥᱟᱨ ᱨᱮ ᱯᱚᱛᱤ ᱯᱚᱛᱱᱤ ᱚᱨ ᱣᱳ (᱒᱐᱑᱙) ᱨᱮ ᱠᱟᱹᱢᱤ ᱞᱮᱫᱼᱟᱭ ᱾ ᱱᱚᱶᱟ ᱯᱷᱤᱞᱢ ᱫᱚ ᱑᱙᱗᱘ ᱨᱮᱭᱟᱜ ᱯᱚᱛᱤ ᱯᱚᱛᱱᱩ ᱚᱨ ᱣᱳ ᱯᱷᱤᱞᱢ ᱨᱮᱭᱟᱜ ᱨᱤᱢᱮᱞ ᱠᱟᱱᱟ ᱾ ᱚᱱᱟ ᱯᱷᱤᱞᱢ ᱨᱮ ᱚᱱᱟᱱᱭᱟ ᱥᱟᱶ, ᱠᱟᱨᱛᱤᱠ ᱟᱨᱭᱟᱱ ᱟᱨ ᱵᱷᱩᱢᱤᱠᱟ ᱯᱮᱫᱱᱮᱠᱚᱨ ᱮᱢᱟᱱ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱨᱮ ᱱᱩᱭ ᱫᱚ ᱢᱤᱫ ᱥᱩᱛᱨᱮᱛᱟᱜ ᱠᱮᱨᱮᱠᱴᱚᱨ ᱨᱮ ᱠᱟᱹᱢᱤ ᱟᱠᱟᱫᱟᱭ, ᱡᱟᱦᱟᱸᱭ ᱫᱚ ᱵᱟᱹᱦᱩᱣᱟᱱ ᱠᱚᱲᱟ ᱥᱟᱝ ᱫᱩᱞᱟᱹᱲᱟᱭ ᱾ ᱚᱱᱟ ᱫᱚ ᱢᱩᱬᱩᱛ ᱨᱮ ᱨᱚᱧᱡᱤᱛᱟ ᱠᱚᱣᱨᱟᱜ ᱠᱮᱨᱮᱠᱴᱚᱨ ᱠᱟᱱᱟ ᱾ ᱮᱱ.ᱰᱤ.ᱴᱤ.ᱵᱷᱤ. ᱨᱤᱱᱤᱡ ᱥᱟᱭᱵᱟᱞ ᱪᱟᱴᱮᱨᱡᱤ ᱚᱞ ᱞᱮᱫᱟᱭ "ᱚᱱᱚᱱᱭᱟ ᱫᱚ ᱚᱥᱟᱨ ᱢᱮᱫ ᱟᱱ ᱪᱮᱦᱨᱟ ᱠᱩᱲᱤ ᱠᱟᱱᱟᱭ, ᱦᱤᱨᱚ ᱠᱚ ᱫᱚ ᱟᱡᱟᱜ ᱡᱟᱸᱜᱟ ᱞᱟᱛᱟᱨ ᱨᱮ ᱟᱪᱩᱨ ᱠᱚᱣᱟᱭ ᱛᱚᱵᱮ ᱱᱩᱭ ᱫᱚ ᱟᱡᱟᱜ ᱡᱟᱭᱜᱟ ᱜᱮ ᱵᱟᱭ ᱵᱟᱹᱜᱤ ᱭᱮᱫᱟ ᱾" ᱡᱮᱜᱮᱛ ᱡᱟᱠᱟᱛ ᱨᱮ  ᱟᱠᱟᱭ ᱠᱟᱢᱟᱣ ᱠᱮᱫ ᱛᱟᱭᱚᱢ ᱱᱚᱶᱟ ᱫᱚ ᱟᱭᱢᱟ ᱠᱟᱹᱮᱰᱤ ᱫᱟᱲᱮ ᱧᱟᱢ ᱞᱮᱫᱼᱟ ᱾ ᱚᱱᱚᱱᱭᱟ ᱫᱚ ᱥᱴᱩᱰᱮᱸᱴ ᱚᱯᱷ ᱫᱚ ᱭᱮᱨ ᱒ ᱯᱷᱤᱞᱢ ᱠᱷᱟᱹᱛᱤᱨ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱯᱷᱤᱢᱮᱞ ᱰᱮᱵᱩᱴ ᱧᱟᱢ ᱞᱮᱫᱟᱭ ᱾

ᱫᱟᱥᱟᱨ ᱦᱤᱡᱩᱜ ᱠᱟᱱ ᱟᱠᱥᱚᱱ ᱯᱷᱳᱞᱢ ᱠᱷᱟᱞᱤ ᱯᱤᱞᱤ ᱨᱮ ᱚᱱᱚᱱᱭᱟ ᱠᱟᱹᱢᱤ ᱠᱟᱱᱟᱭ ᱾ ᱱᱚᱶᱟ ᱨᱮ ᱤᱥᱟᱱ ᱠᱷᱟᱴᱮᱨ ᱚᱱᱚᱱᱭᱟ ᱥᱟᱢᱟᱝ ᱨᱮ ᱠᱟᱹᱢᱤ ᱠᱟᱱᱟᱭ ᱾ ᱟᱨ ᱥᱚᱠᱩᱱ ᱵᱟᱛᱨᱟ-ᱟᱜ ᱱᱤᱛ ᱵᱷᱩᱨ ᱵᱟᱝ ᱧᱩᱛᱩᱢᱟᱱ ᱯᱷᱤᱞᱢ ᱨᱮ ᱚᱱᱟᱱᱭᱟ, ᱫᱤᱯᱤᱠᱟ ᱯᱟᱫᱩᱠᱳᱱ ᱟᱨ ᱥᱤᱫᱽᱫᱷᱟᱱᱛ ᱪᱚᱛᱩᱨᱵᱮᱫᱤ ᱥᱟᱝ ᱠᱟᱹᱢᱤ ᱠᱟᱱᱟᱭ ᱾ ᱱᱩᱭ ᱫᱚ ᱵᱤᱡᱚᱭ ᱫᱮᱵᱮᱨᱟᱠᱳᱱᱰᱟ ᱥᱟᱝ ᱜᱟᱛᱮ ᱠᱟᱛᱮ ᱯᱩᱨᱤ ᱡᱚᱜᱚᱱᱱᱟᱛᱷ-ᱟᱜ ᱪᱮᱛᱟᱱ ᱨᱣ ᱟᱹᱰᱤ ᱯᱟᱹᱨᱥᱤ ᱛᱮᱭᱟᱜ ᱯᱷᱤᱞᱢ ᱠᱚ ᱜᱚᱲᱦᱚᱱ ᱮᱫᱟ ᱾ ᱡᱟᱦᱟᱸ ᱫᱚ ᱵᱟᱝ ᱧᱩᱛ ᱠᱟᱱᱟ ᱾ 

ᱮᱴᱟᱜ ᱠᱟᱹᱢᱤ ᱠᱚ

᱒᱐᱑᱙ ᱥᱟᱹᱦᱤᱛ ᱨᱮ ᱚᱱᱚᱱᱭᱟ, ᱥᱳᱥᱤᱭᱟᱞ ᱢᱮᱰᱤᱭᱟ ᱛᱟᱞᱟᱨᱮ ᱡᱟᱜᱽᱨᱳᱠᱨᱟ ᱟᱹᱜᱩ, ᱵᱟᱹᱲᱤᱡ ᱰᱟᱦᱟᱨ ᱮᱟᱮᱫ ᱞᱟᱹᱜᱤᱫ ᱢᱤᱫ ᱯᱚᱡᱮᱴᱤᱵᱷ ᱧᱩᱛᱩᱢ ᱛᱮ ᱢᱤᱫ ᱠᱟᱹᱢᱤᱦᱚᱨᱟ ᱮᱦᱚᱵᱽ ᱟᱠᱟᱫᱟᱭ ᱾ ᱒᱐᱑᱙  ᱤᱠᱳᱱᱳᱢᱤᱠᱥ ᱴᱟᱭᱤᱢ ᱟᱣᱟᱨᱰ ᱨᱮ, ᱚᱱᱚᱱᱭᱟ-ᱟᱜ ᱱᱚᱶᱟ ᱠᱟᱹᱢᱤᱦᱚᱨᱟ, ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱯᱨᱚᱡᱮᱠᱴ ᱠᱚ ᱧᱩᱢ ᱞᱮᱫᱼᱟ ᱾

 ᱯᱷᱤᱞᱢᱳᱜᱽᱨᱟᱯᱷᱤ 
+Key  Denotes films that have not yet been released
YearFilmRoleNotes 2019  Student of the Year 2 Shreya Randhawa Filmfare Award for Best Female Debut 2019 Pati Patni Aur Woh Tapasya Singh 2020Angrezi Medium Herself Special appearance in song "Kudi Nu Nachne De" 2020  Khaali Peeli  TBA Filming 2020 Untitled Puri Jagannadh project  TBA Telugu Debut
Filming

ᱥᱟᱹᱠᱷᱭᱟᱹᱛ

ᱵᱟᱹᱲᱛᱤ ᱡᱚᱱᱚᱲ



ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ